Иван Вазов
Под гръма на урата

chitanka.info

Кой плаче там, кой пее —

пламти в тревога свята?

България живее

под гръма на урата.

Тез удари отде са —

туй биене на млата?

Грядущето кове са

сред гръма на урата.

Кой този вик издава,

та екнат небесата?

Светът ни поздравлява

през гръма на урата!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.